Nadbiskup zagrebački kardinal Josip Bozanić kritizirao je u petak, na 30. redovničkim danima, španjolsku benediktinku Teresu Forcades, koja je početkom ovoga mjeseca boravila u Hrvatskoj i koju su favorizirali lijevi mediji, predstavljajući je kao ljevičarku.

- Možemo postaviti pitanje: 'Kakvo je svjedočenje zajedništva s Crkvom i ljubavi prema Crkvi ona odaslala i mogu li naše redovnice i redovnici šuteći prijeći preko toga?'. Dobivam pisma od vjernika laika koji su ostali zaprepašteni. Svatko ima pravo na svoje mišljenje, ali ako je netko redovnik ili redovnica i ako svojim nastupima ne svjedoči zajedništvo Crkve, onda je to anti-svjedočenje - upozorio je kardinal Bozanić. U svojoj homiliji u crkvi Bezgrješnog začeća BDM u zagrebačkoj Dubravi, istaknuo važnost življenja u zajedništvu s uskrslim Kristom te da su upravo su redovnice i redovnici znak zajedništva, posvećenog života, te potpunog pripadanja Kristu.

- To je svjedočenje koje redovništvo daje u Crkvi i u svijetu. Pripadnost Kristu, koje se konkretno očituje po zavjetima čistoće, poslušnosti i siromaštva. Ako se ti zavjeti promatraju isključivo u materijalnom kontekstu, onda se dobiva dojam da oni osiromašuju čovjeka, no baš naprotiv. Oni čovjeka oslobađaju da može potpuno pripadati Bogu i da može svjedočiti da Bog ima prvo mjesto u mom životu. Vi to svjedočite u Crkvi - poručio je kardinal Bozanić.

>> Ikona ljevice Teresa: Ja sam za revoluciju, drastičnu promjenu društva

>> Ljevica našla svoju Željku Markić

>> 'Zašto otac može odlučiti o doniranju bubrega sinu, a majka u slučaju pobačaja ne može'